CELEX: 32013D0794
Language: fi
Date: 2013-12-19 00:00:00
Title: 2013/794/EU: Komission täytäntöönpanopäätös, annettu 19 päivänä joulukuuta 2013 , Georgian tunnustamisesta Euroopan parlamentin ja neuvoston direktiivin 2008/106/EY nojalla merenkulkijoiden koulutus- ja pätevyyskirjajärjestelmien osalta (tiedoksiannettu numerolla C(2013) 9224)  ETA:n kannalta merkityksellinen teksti

21.12.2013   
            
            
               FI
            
            
               Euroopan unionin virallinen lehti
            
            
               L 349/105
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2013,
   Georgian tunnustamisesta Euroopan parlamentin ja neuvoston direktiivin 2008/106/EY nojalla merenkulkijoiden koulutus- ja pätevyyskirjajärjestelmien osalta
   (tiedoksiannettu numerolla C(2013) 9224)
   (ETA:n kannalta merkityksellinen teksti)
   (2013/794/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon merenkulkijoiden vähimmäiskoulutuksesta 19 päivänä marraskuuta 2008 annetun Euroopan parlamentin ja neuvoston direktiivin 2008/106/EY (1), ja erityisesti sen 19 artiklan 3 kohdan ensimmäisen alakohdan,
   sekä katsoo seuraavaa:
   
               (1)
            
            
               Direktiivin 2008/106/EY mukaan jäsenvaltiot voivat päättää kelpuuttaa kolmansien maiden myöntämät merenkulkijoiden pätevyyskirjat edellyttäen, että komissio on tunnustanut kyseisen kolmannen maan. Kyseisten kolmansien maiden on täytettävä kaikki vaatimukset, jotka sisältyvät Kansainvälisen merenkulkujärjestön (IMO) kansainväliseen merenkulkijoiden koulutusta, pätevyyskirjoja ja vahdinpitoa koskevaan vuoden 1978 yleissopimukseen (STCW-yleissopimus), sellaisena kuin se on tarkistettuna vuonna 1995.
            
         
               (2)
            
            
               Georgialle Euroopan parlamentin ja neuvoston direktiivin 2001/25/EY (2) 18 artiklan 3 kohdan c alakohdan mukaisesti myönnetty tunnustaminen merenkulkijoiden koulutus- ja pätevyyskirjajärjestelmien osalta peruutettiin komission päätöksellä 2010/705/EU (3). Vastaavuuden arvioinnin tulokset ja Georgian viranomaisten toimittamien tietojen arviointi osoittivat, ettei Georgia täytä kaikkia STCW-yleissopimuksen olennaisia vaatimuksia.
            
         
               (3)
            
            
               Kyproksen tasavalta pyysi 10 päivänä syyskuuta 2012 päivätyllä kirjeellä, että tunnustaminen myönnettäisiin Georgialle uudelleen. Pyynnön vuoksi komissio arvioi Georgian merenkulkualan koulutus- ja pätevyyskirjajärjestelmät tarkistaakseen, täyttääkö Georgia kaikki STCW-yleissopimuksen vaatimukset ja onko se toteuttanut asianmukaiset toimenpiteet pätevyyskirjapetosten torjumiseksi. Arviointi perustui Euroopan meriturvallisuusviraston asiantuntijoiden lokakuussa 2012 tekemän selvityksen tuloksiin ja Georgian viranomaisten korjaavista toimenpiteistä toimittamiin tietoihin.
            
         
               (4)
            
            
               Georgian viranomaisia pyydettiin tarkastuksen jälkeen erityisesti 6 päivänä helmikuuta 2013 päivätyllä kirjeellä toimittamaan vapaaehtoinen suunnitelma todetut puutteet korjaavista toimista ja hyväksymään korjaustoimenpiteet.
            
         
               (5)
            
            
               Suurimmat puutteet liittyvät STCW-yleissopimuksen määräysten noudattamisen kaikilta osin varmistavien oikeudellisten ja hallinnollisten vaatimusten puuttumiseen, esimerkiksi siihen, ettei Georgian hallinnolle ole asetettu vaatimusta seurata hyväksyttyjä ulkomaisia merenkulkualan oppilaitoksia ja ohjelmia. Tarkistetut merenkulkualan oppilaitokset eivät myöskään olleet panneet täytäntöön tiettyjä säännöksiä esimerkiksi simulaattorien käytöstä. Lopuksi on todettava, ettei tarkastetuilla oppilaitoksilla ollut käytettävissään tietynlaisen pätevyyden opettamiseen ja arviointiin tarvittavia erityislaitteita.
            
         
               (6)
            
            
               Georgia ilmoitti komissiolle 15 päivänä toukokuuta 2013 ja 20 päivänä heinäkuuta 2013 päivätyillä kirjeillä toteuttaneensa toimia todettujen puutteiden korjaamiseksi. Erityisesti Georgian viranomaiset ilmoittivat, että kansalliset säännökset oli saatettu yleissopimuksen mukaisiksi ja että merenkulkualan oppilaitokset olivat panneet asianmukaisesti täytäntöön asiaa koskevat säännökset. Lisäksi toimitettiin näyttöä siitä, että puuttuneet koulutuslaitteet oli hankittu ja otettu käyttöön.
            
         
               (7)
            
            
               Puutteita esiintyy enää Batumi Navigation Teaching Universityn koulutustiloissa. Etenkin sähkölaboratorio ja pelastusvene- ja -lauttakoulutuksessa käytettävä pelastusalus näyttävät vaativan lisäparannuksia. Sen vuoksi Georgiaa on kehotettu ryhtymään näiltä osin korjaaviin toimenpiteisiin. Tämä puute ei kuitenkaan anna aihetta kyseenalaistaa Georgian merenkulkijoiden koulutus- ja pätevyyskirjajärjestelmien yleistä vastaavuutta STCW-yleissopimuksen vaatimusten kanssa.
            
         
               (8)
            
            
               Arvioinnin lopulliset tulokset osoittavat, että Georgia noudattaa STCW-yleissopimuksen vaatimuksia ja että se on toteuttanut asianmukaiset toimenpiteet pätevyyskirjapetosten torjumiseksi.
            
         
               (9)
            
            
               Komissio toimitti jäsenvaltioille kertomuksen arvioinnin tuloksista.
            
         
               (10)
            
            
               Tässä päätöksessä säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Direktiivin 2008/106/EY 19 artiklan soveltamiseksi Georgia tunnustetaan merenkulkijoiden koulutus- ja pätevyyskirjajärjestelmien osalta.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 19 päivänä joulukuuta 2013.
      
         
            Komission puolesta
         
         Siim KALLAS
         
            Varapuheenjohtaja
         
      
   
   
      (1)  EUVL L 323, 3.12.2008, s. 33.
   
      (2)  EUVL L 306, 23.11.2010, s. 78.
   
      (3)  EYVL L 136, 18.5.2001, s. 17.